༄༅། །གྲོལ་ཏིག་མཐོང་བ་རང་གྲོལ་གྱི་དམིགས་རིམ་གསང་བ་ལས་ཀྱང་ཆེར་
གསང་བ་རྨད་དུ་བྱུང་བའི་ལག་རྗེས་ཙིཏྟ་དམར་པོ་བཞུགས་སོ། །
ཨོཾ་ཨཱཿཧཱུྃ་བཛྲ་གུ་རུ་དྷེ་ཝ་ཌཱཀྐི་ནི་སརྦ་སིདྡྷི་ཕ་ལ་ཧཱྃ་ཨཱཿ འདིར་འོད་གསལ་རྡོ་རྗེ་སྙིང་པོའི་
གྲོལ་ཐིག་དགོངས་པ་རང་གྲོལ་ལམ་གྱི་རིམ་པ་ཆོས་གསལ་བ་གཏེར་བྱོན་གྱི་དཔེ་རྒྱུད་ཀྱི་ནང་ལ་རྒྱ་ཆེར་བཤད་མོད་ལག་
ཀྱང་༔ ལས་དང་པོ་པ་འཇུག་པ་བདེ་བའི་ཆེད་དུ་དམིགས་པའི་སྐོར་རྣམས་མདོར་བསྡུས་བསྟན་པར་བྱ་བ་ནི༔ ཐོག་མར་སྟན་
བདེ་བ་ལ་སེམས་དཔའི་དཀྱིལ་མོ་ཀྲུང་ངམ་ཙོག ་པུ་གང་ལེགས་ཀྱི་ཚུལ་དུ་བྱས་ཏེ་རླུང་དལ་བུས་ལན་གསུམ་ཕྱིར་ཕྱུངས་ལ༔
སླར་ནང་དུ་དལ་བུས་སྟེང་རང་ཆིལ་གྱིས་མནན་ཏེ༔ འོག་རླུང་འཁྲུལ་མེད་མན་ངག་ལྟར་བརྔུབས་པས༔ ཡུན་ཅུང་ཟད་
གནས་པར་བྱས་ནས༔ སླར་རླུང་འཛིན་དང་བསྟུན་པའི་རྐེད་པ་རྐུན་བཙལ་བའི་གཡས་གཡོན་བསྐོར་བ་དང་༔ གཞུ་
འགེངས་ཕུལ་འཐེན་འབེབས་ཆུང་ཅི་རིགས་བྱས་ནས༔ དེའི་ངང་ནས་ཚེ་འདི་ལ་མངོན་པར་ཞེན་པའི་གཉེན་པོར་དལ་འབྱོར་
རྙེད་པར་དཀའ་བ་བསམ་པ༔ ལེ་ལོ་དང་བཏང་སྙོམས་ལས་ཀྱི་གཉེན་པོ་འཆི་བ་མི་རྟག་པ་བསམ་པ། སྲིད་པ་ལ་བདེ་བར་
འཛིན་པའི་གཉེན་པོར་འཁོར་བའི་ཉེས་དམིགས་བསམ་པ། དལ་འབྱོར་དོན་ཡོད་པར་བྱ་བའི་ཕྱིར་ཐར་པའི་ཕན་ཡོན་
བསམ་པ་སྟེ། ཐུན་མོང་གི་སྔོན་འགྲོ་བཞིས་རྒྱུད་སྣོད་དུ་རུང་བར་བྱས་ནས། ཐུན་མོང་མ་ཡིན་པའི་སྔོན་དུ་འགྲོ་བ་བཞི་ལསཿ
དང་པོ་ཆོས་ཐམས་ཅད་ཀྱི་རྟེན་དུ་གྱུར་པ་སྐྱབས་སུ་འགྲོ་བའི་ལམ་གྱི་རིམ་པ་ནི། ཡར་སྣ་དྷུ་ཏིའི་ཐད་ཀྱི་མདུན་གྱི་ནམ་
མཁའ་འཇའ་འོད་འཁྱིལ་བའི་གུར་ཁང་གི་དབུས་སུ་སྣ་ཚོགས་པད་མ་ཉི་ཟླའི་སྟེང་དུ།
བོ་རྩ་བའི་བླ་མ་ལ་རྣམ་པ་ཆོས་སྐུ་ཀུན་ཏུ་བཟང་པོ་སྐུ་མདོག་མཐིང་ནག་ཕྱག་གཉིས་
ངོ་
མཉམ་བཞག་ཕྱག་རྒྱ་ཅན་གྱི་ཡུམ་ལ་འཁྱུད་པ། དེའི་པང་ཏུ་ཀུན་ཏུ་བཟང་མོ་སྐུ་མདོག་
292

པོད་དང་པོ་ཆོག་སྒྲིག་གི་སྐོར།
ལྗང་ནག་ཕྱག་གཉིས་བསྣོལ་ཐབས་ཀྱིས་ཡབ་ཀྱི་མགུལ་ནས་འཁྲིལ་ཞིང་། གཉིས་ཀའང་
དབུ་རྒྱན་དང་། ཕྱག་ཞབས་མགུལ་རྒྱན་གྱི་གདུབ་སྐོར་མ་གཏོགས་གཅེར་བུའི་རྣམ་པ་
ཅན། ཤིན་ཏུ་དྭངས་ཤིང་རྙོག་པ་མེད་པ། ཡབ་ཀྱི་དབུ་སྐྲ་ཐོར་ཅོག་ཏུ་བཅིངས་ཤིང་གཙུག་
ཏོར་གྱི་ནོར་བུ་ལྟར་མི་མངོན་ཞིང་། ཡུམ་གྱི་དབུ་སྐྲ་ཕྱེད་བཅིངས་ཅན། དེའི་མདུན་གྱི་ནམ་
མཁར་པད་ཟླའི་སྟེང་དུ་རྡོ་རྗེ་སེམས་པ་སྐུ་མདོག་དཀར་ལ་དམར་བ། ཕྱག་གཡས་ཤེལ་གྱི་
རྡོ་རྗེ་རྩེ་ལྔ་པ་ཡུམ་དང་སྙོམས་པར་འཇུག་པའི་ཐུགས་ཀར་གཏོད་པའི་ཚུལ་དང་། གཡོན་
པ་དེའི་ཡུ་བ་བྱས་པའི་དྲིལ་བུ་དཀུར་བརྟེན་ཅིང༌། ཞབས་རྡོ་རྗེའི་དཀྱིལ་མོ་ཀྲུང་གིས་
བཞུགས་པའི་པང་དུ་ཡུམ་སྙེམས་མ་དཀར་མོ་གྲི་ཐོད་འཛིན་པས་ཡབ་ཀྱི་མགུལ་ནས་
འཁྲིལ་བ། གཉིས་ཀའང་དར་དང་རིན་པོ་ཆེའི་རྒྱན་དུ་མས་སྤྲས་ཤིང་། ལོངས་སྤྱོད་རྫོགས་
པའི་སྐུའི་ཆ་ལུགས་ཅན། ཀུན་བཟང་ཡབ་ཡུམ་གཡས་ཀྱི་དཔུང་མཚམས་ཀྱི་ནམ་མཁའ་
ལ་པད་ཟླའི་སྟེང་དུ། རིགས་འཛིན་དགའ་རབ་རྡོ་རྗེ་ཕྱག་གཉིས་སྣོལ་ཐབས་ཀྱི་ཡུམ་ལ་
འཁྱུད་ཅིང༌། ཞབས་གཉིས་རྡོ་རྗེ་དཀྱིལ་ཀྲུང་གི་བཞུགས་པའི་པང་དུ་ཡུམ་སྐུ་མདོག་
དཀར་ལ་དྭངས་པ་ཕྱག་གཉིས་བསྣོལ་ཐབས་ཀྱི་ཡབ་ཀྱི་མགུལ་ནས་འཁྲིལ་བ། འོད་ཟེར་
ཀུན་ནས་འཕྲོ་ཞིང་སྤྲུལ་ལོངས་ཕྱེད་མའི་ཆ་ལུགས་ཅན། དེའི་གཡས་སུ་པད་ཟླའི་སྟེང་དུ་
རིག་འཛིན་གྱི་སློབ་དཔོན་ཆེན་པོ་པད་མ་འབྱུང་གནས་སྐུ་མདོག་དཀར་ལ་དམར་བའི་
མདངས་ཅན། ཕྱག་གཡས་གསེར་གྱི་རྡོ་རྗེ་རྩེ་ལྔ་པ་ནམ་མཁར་ཕྱར་སྟབས་དང་། གཡོན་
པ་བུམ་ཐོད་བདུད་རྩིའི་གང་བ་བསྣམས་ནས་ཡུམ་ལ་འཁྱུད་པ་སྐུ་ལ་ཕོད་ཆེན་མཐིང་ཀ་
དང་། ཆོས་གོས་དམར་སྨུག་གསེར་གྱི་ཧ་རིས་སྤྲས་པ་དབུ་ལ་པད་ཞྭ་འདབ་ལྔ། སྙན་རྒྱན་
མགུལ་ཆུ། ཕྱག་གདུབ་སོགས་འཆང་ཞིང༌། ཞབས་གཉིས་རྒྱལ་པོ་རོལ་པའི་སྟབས་ཀྱིས་
བཞུགས་པའི་པང་དུ། ཡུམ་ལྷ་ལྕམ་མནྡྷ་ར་བ་སྐུ་མདོག་དམར་མོའི་རྣམ་པ་ཅན། འོད་
མདངས་ཀུན་ནས་བཀྲ་ཞིང་། ཕྱག་གཉིས་གྲི་ཐོད་འཛིན་པས་ཡབ་ཀྱི་མགུལ་ནས་འཁྲིལ་བ།
2)3

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
ཀུན་བཟང་ཡབ་ཡུམ་གྱི་སྐུ་དཔུང་གཡོན་གྱི་བར་སྣང་ལ་པད་ཟླའི་སྟེང་དུ།
ལོ་ཆེན་བེ་རོ་ཙཱ་
ན་དགེ་སློང་གཞོན་ནུའི་ཆ་བྱད་ཅན། ཕོད་ཁ་དང་ཆོས་གོས་སྐུ་ལ་གསོལ་ཞིང༌། ཕྱག་
གཉིས་མཉམ་གཞག་གི་ཕྱག་རྒྱས་ཡུམ་ལ་འཁྱུད་པ། དེའི་པང་དུ་ཡུམ་ཡིད་བཞིན་འཁོར་
ལོ་བཅུ་དྲུག་ལོན་པའི་ལང་ཚོ་དང་ལྡན་པས་ཡབ་ཀྱི་མགུལ་ནས་འཁྲིལ་བ་དེའི་གཡས་ཀྱི་
པད་ཟླའི་སྟེང་དུ། ཆོས་རྒྱལ་ཁྲི་སྲོང་ལྡེའུ་བཙན་དཀར་དམར་མདངས་ལྡན་རྒྱལ་པོའི་ཆ་
ལུགས་ཅན་ཕྱག་གཉིས་མཉམ་བཞག་གི་ཕྱག་རྒྱས་ཡུམ་ལ་འཁྱུད་ཅིང་། ཞབས་གཉིས་
དཀྱིལ་ཀྲུང་གིས་བཞུགས་པའི་པང་དུ་ཡུམ་མི་མོའི་གཟུགས་ཅན་སྔོ་སང་མཛེས་ཤིང་ཡིད་
དུ་འོང་བ་ཡབ་ཀྱི་མགུལ་ན་འཁྲིལ་བ། ཀུན་བཟང་གི་གཡས་ཀྱི་ཆ་ལ་པད་ཟླའི་སྟེང་དུ།
ཞི་བ་རྡོ་རྗེ་དབྱིངས་ཀྱི་དཀྱིལ་འཁོར་གྱི་ལྷ་ཚོགས་ལོངས་སྤྱོད་རྫོགས་པའི་སྐུའི་ཆ་ལུགས་
ཅན།ཐབས་ཤེས་དབྱེར་མེད་ཀྱི་ཚུལ་དུ་བཞུགས་ཤིང་ཡབ་ཡུམ་ཐམས་ཅད་ཀྱང་ཕྱག་
གཉིས་རྡོ་དྲིལ་འཛིན་ཅིང་འཁྲིལ་སྦྱོར་ཅན་གྱི་རྣམ་པ་ཅན། ཞབས་གཡས་བསྐུམ་ཞིང་
གཡོན་བརྐྱང་བ་འདོར་སྟབས་ཀྱིས་བཞུགས་པ། ཀུན་བཟང་གི་གཡོན་ཕྱོགས་སུ་པད་
ཟླའི་སྟེང་དུ། ཁྲག་འཐུང་འཇིགས་བྱེད་ཆེན་པོའི་དཀྱིལ་འཁོར་མ་ལུས་ཤིང་ལུས་པ་མེད་
པའི་ཚོགས་རྣམས་ཡབ་ཡུམ་གཉིས་མེད་ཀྱི་འཁྲིལ་སྦྱོར་ལ་བརྩོན་ཞིང་། གྲི་ཐོད་ཀྱི་ཕྱག་རྒྱ་
ཅན། དུར་ཁྲོད་ཀྱི་ཆས་བརྒྱད་ཀྱིས་བརྒྱན་ཅིང༌། ཞབས་གཉིས་འདོར་སྟབས་ཀྱི་བཞུགས་པ།
དེ་དག་གི་པད་སྐོར་ལ་འདས་མ་འོངས་ད་ལྟ་དུས་གསུམ་གྱི་སངས་རྒྱས་མ་ལུས་ཞིང་ལུས་
པ་མེད་པའི་ཚོགས་ཀྱི་མེར་གྱིས་གང་བའི་ཚུལ་དང་། དེ་རྣམས་ཀྱི་མདུན་དུ་པད་ཟླའི་སྟེང་དུ།
རང་བཞིན་འོད་གསལ་རྫོགས་པ་ཆེན་པོའི་རྒྱུད་འབུམ་ཕྲག་དྲུག་ཅུ་རྩ་བཞི་པོ་ཏི་གླེག་བམ་
འོད་སྣང་གི་ཚུལ་དུ་བཞུགས་པ། ཀུན་བཟང་གི་རྒྱབ་ཕྱོགས་སུ་པད་ཟླའི་སྟེང་དུ་རིག་
འཛིན་རྡོ་རྗེ་ཆོས་སྐུ་མདོག་དམར་སྐྱ་ལོངས་སྐུའི་ཆ་ལུགས་ཅན་ཕྱག་གཉིས་རྡོ་དྲིལ་ཐུགས་
ཀར་འཛིན་ཅིང༌། ཞབས་འདོར་སྟབས་ཀྱིས་བཞུགས་པ། དེའི་འཁོར་དུ་ཉེ་བའི་སྲས་བཅུ་
294

པོད་དང་པོ་ཆོག་སྒྲིག་གི་སྐོར།
དང་རིག་འཛིན་དཔའ་བོ་མཁའ་འགྲོའི་ཚོགས་སྤྲིན་གྱིས་ཕུང་པོ་འཁྲིགས་པ་ལྟ་བུ་
བཞུགས་པ།འོག་མིན་མཐའ་བསྐོར་གྱི་ཆ་ལ་དཔལ་སྔགས་ཀྱི་སྲུང་མ་ནོར་ལྷ་གཏེར་
བདག་གིས་ཚོགས་ཏིལ་གྱིས་གོང་བུ་ཁ་བྱེ་བའི་ཚུལ་གྱིས་བཞུགས་ཤིང་། རང་སྣང་ལས་
གྲུབ་པའི་ལྷ་སྣ་ཚོགས་དེ་དག་ཐམས་ཅད་ཀྱི་ཐུགས་རྒྱུད་བདེ་བ་ཆེན་པོས་གཏམས་ཤིང།
ཡེ་ཤེས་ལྔའི་འོད་སྣང་ཀུན་ཏུ་འཕྲོ་བ་དང་བཅས་པའི་ངང་ནས་དཔེ་རྒྱུད་ཇི་ལྟར་བྱུང་བ་བཞིན་སྐྱབས་
སུ་འགྲོ་ཞིང་། རང་རིག་སྐུ་གསུམ་ཡེ་ནས་ལྷུན་གྲུབ་ཞེས་གནས་ལུགས་རྡོ་རྗེའི་སྐྱབས་འགྲོ་ནི། དབྱིངས་རིག་གཉིས་མེད་
སྟོང་གསལ་ཆེན་པོའི་དོན་ལ་མཉམ་པར་འཇོག་པའོ། །ཚོགས་རྫོགས་པ་མཎྜལ་གྱི་ཁྲིད་ནི། དང་པོ་སྤྲུལ་སྐུའི་མཎྜལ་ཚོམ་བུ་
སོ་བདུན་མ་ཚངས་ཆེན་ཞིང་གིས་བཀོད་པ་དང༌། ལོངས་སྐུའི་མཎྜལ་ཚོམ་བུ་དགུ་མ་རང་སྣང་ལྷུན་གྲུབ་ཆེན་པོ་ཚངས་པ་རྔ་
སྒྲའི་ཞིང་གི་བཀོད་པ་དང་། ཆོས་སྐུའི་མཎྜལ་ཚོམ་བུ་ལྔ་ལ་རྡོ་རྗེ་སྙིང་པོའི་ཞིང་གིས་བཀོད་པ་དང་བཅས་པ་བློ་ཡི་ཡུལ་དུ་
མངོན་པར་བླངས་ནས་འབུལ་བ་ནི། རིན་ཆེན་མཎྜལ་སྣ་ཚོགས་མཆོད་པའི་སྤྲིན་ཞེས་སོགས་ཀྱིས་འབུལ་བ་ནི་ཕྱིའི་མཎྜལ་
དང༌། ནང་རྫོགས་པ་ཨ་ནུ་དང་མཐུན་པར་རང་གི་ལུས་ངག་ཡིད་གསུམ་འབུལ་བ་དང་། གསང་བ་རྫོགས་པ་ཨ་ཏི་དང་
མཐུན་པར་ངོ་བོ་རང་བཞིན་ཐུགས་རྗེ་གསུམ་གྱིས་ཚུལ་དུ་འབུལ་བ། ཡང་གསང་དེ་ཁོ་ན་ཉིད་ཀྱི་མཎྜལ་རིག་པ་གཏིང་
གསལ་ཆེན་པོར་འཇོག་པའོ། །
དེ་ཉིད་དང་འབྲེལ་པ་ཀུ་སུ་ལུའི་ཚོགས་མཆོད་འབུལ་བ་ནི། རང་གི་སྙིང་ནང་ནས་རྡོ་རྗེ་རྣལ་
འབྱོར་མ་སྐུ་མདོག་དམར་མོ་གཅེར་བུ་ཞལ་གཅིག་ཕྱག་གཉིས་མ་གཡས་གྲི་གུག་ནམ་
མཁར་ཕྱར་ཞིང༌། གཡོན་ཌ་མ་རུ་འཁྲོལ་ཐབས་ཀྱི་འཆོར་འཛིན་མཛད་པ། སྐུ་ཆུང་ཞིང་
ཡན་ལག་རགས་པ་གཅིག་བརྒྱང་ཏེ་ཚངས་པའི་བུ་གར་ཐོན་པ་དང་། རང་གི་མདུན་དུ་ཐོད་
པ་སྒྱེད་པུ་གསུམ་གྱི་སྟེང་དུ། རྣལ་འབྱོར་མའི་གྲི་གུག་གིས་རང་གི་ཐོད་པ་བྲེག་པ་དང་སྐྱེད་
པུའི་སྟེང་དུ་བཀལ་བ། རྒྱ་ཁྱོན་ཆོས་ཀྱི་དབྱིངས་དང་མཉམ་པའི་ནང་དུ་རང་གི་ལུས་འཕར་
ཏེ་ཚངས་ཀྱི་ཞུགས་པ་དང་། རྣལ་འབྱོར་མས་རང་གི་ལུས་གྲི་གུག་གིས་གཏུབས་ཏེ། ༀ་
ཨཱཿཧཱུྃ་གིས་ཟག་པ་མེད་པའི་བདུད་རྩི་དཀར་ལ་དམར་བའི་མདངས་ཆགས་པ་ཟད་མི་ཤེས་
295

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
པ་གཅིག་ཏུ་གྱུར་ལ།
བཞེས་པར་བསམ་ཞིང་།
བརླབས་ནས།
ངག་ཏུ་ཨཾ་ཨཱཿཧཱུྃ་ཞེས་བརྗོད་པའི་སྐྱབས་ཡུལ་གྱི་ལྷ་རྣམས་ཀྱི་ཞལ་ནས་འོད་ཀྱི་སྦུ་གུ་ཅན་གྱིས་
སླར་ཐོད་པའི་སྒྱེད་པུ་དང་བཅས་པའི་ཡི་གེ་གསུམ་གྱིས་བྱིན་གྱིས་
བདུད་རྩིར་གྱུར་ནས་བཞེས་པས་ཐུགས་རྒྱུད་བདེ་བ་ཆེན་པོས་གཏམས་
ཤིང་། བདེ་སྟོང་གི་ཟློས་གར་བཞུགས་པར་བསམ་ལ། སླར་རྣལ་འབྱོར་མ་གློག་འཁྱུགས་
པ་ལྟར། ཀུན་ཏུ་བཟང་པོའི་ཐུགས་ཀར་ཐིམ་པ་ལ་མཉམ་པར་འཇོག་ཅིང་། མཐར་སྐྱབས་
ཡུལ་གྱིས་འཁོར་རྣམས་འོད་དུ་ཞུ་ནས་ཀུན་ཏུ་བཟང་པོའི་ཐུགས་ཀར་སྦྱར། ཀུན་བཟང་
ཡབ་ཡུམ་ཀྱང་འོད་དུ་ཞུ་ནས་ཐིག་ལེ་མཐིང་ཀ་འོད་ཟེར་ཀུན་ནས་འཕྲོ་བ་ཅིག་དང་
རང་གི་ཚངས་པའི་བུ་གར་ཐིམ་པས་སྐྱབས་ཡུལ་དང་། རང་གི་ལུས་ངག་ཡིད་གསུམ་
དབྱེར་མེད་ཅིང་ཐ་མི་དད་པའི་ཟབ་གསལ་གཉིས་མེད་ཀྱི་དོན་ལ་མཉམ་པར་འཇོག་པའོ། །
སྡིག་སྒྲིབ་ཞི་བར་བྱེད་པ་རྡོ་རྗེ་སེམས་པའི་བསྒོམ་བཟླས་ནི་རང་གཞི་ལུས་སུ་གནས་པའི་སྤྱི་གཙུག་ཏུ། འཇའ་དང་འོད་ཀྱི་
གུར་ཁང་གི་དབུས་སུ། ཟླ་བའི་དཀྱིལ་འཁོར་གྱི་སྟེང་དུ་ཨཱཿདཀར་པོ། དེ་ཡོངས་སུ་གྱུར་པ་ལས།
དཔལ་རྡོ་རྗེ་སེམས་དཔའ་ཆུ་ཤེལ་ལྟར་དྭངས་ཤིང་གསལ་ལ་རྙོག་པ་མེད་པ། ཕྱག་གཡས་
ཤེལ་གྱི་རྡོ་རྗེ་རྩེ་ལྔ་འོད་ཟེར་ཀུན་ནས་འཕྲོ་བ་ཡུམ་དང་སྙོམས་པར་བཞུགས་པའི་ཐུགས་
ཀར་བཏོད་པའི་ཚུལ་དང་། གཡོན་དེས་ཡུ་བ་བྱས་པའི་དྲིལ་བུ་དཀུར་བརྟེན་པ་རབ་ཏུ་
བཞད་པའི་མདངས་ཅན། རིན་པོ་ཆེའི་རྒྱན་དུ་མས་སྤྲས་ཤིང་། ལྷ་ཡི་གོས་པཉྩ་ལི་ཀའི་
འཇགས་དཀྲིས་སུ་གསོལ་ཞིང་ཞབས་རྡོ་རྗེའི་དཀྱིལ་མོ་ཀྲུང་གི་བཞུགས་པའི་པང་དུ་ཡུམ་
སྙེམ་མ་དཀར་མོ་གྲི་གུག་དང་ཐོད་པ་འཛིན་པས་ཡབ་ཀྱི་མགུལ་ནས་འཁྱུད་པ། འོད་ཟེར་
ཀུན་ནས་འཕྲོ་བའི་ཡབ་ཡུམ་གྱི་དཔྲལ་བར་ཐིག་ལེ་དཀར་པོ་ཟེར་ཐག་ཅན། མགྲིན་པར་
ཐིག་ལེ་དམར་པོ་ཟེར་ཐག་ཅན། སྙིང་ཀར་ཐིག་ལེ་སྔོན་པོ་ཟེར་ཐག་ཅན་ཀུན་ནས་འཕྲོ་བ་
རྣམས་ཀྱི་རང་བཞིན་གྱི་གནས་ནས་རྡོ་རྗེ་སེམས་དཔའི་ལྷ་ཚོགས་སྤྱན་དྲངས་ནས་ཨགྷཾ་ནས
ཤབྟའི་བར་གྱི་མཆོད། ཛཿཧཱུྃ་བཾ་ཧོས་གཉིས་སུ་མེད་པར་བསྟིམ་ཞིང༌། ཡབ་ཡུམ་གཉིས་སུ་
2Of༽

པོད་དང་པོ་ཆོག་སྒྲིག་གི་སྐོར།
མེད་པའི་ཐུགས་ཀར་ཟླ་བའི་དཀྱིལ་འཁོར་གྱི་སྟེང་དུ་ཨཱཿ དཀར་པོ་དེའི་མཐའ་བསྐོར་དུ་
ཨོཾ་བཛྲ་ས་ཏྭ་ས་མ་ཡཿཞེས་པའི་ཡི་གེ་བརྒྱ་པའི་བསྐོར་བ་ལ་དམིགས་ཏེ། དེ་ལས་བདུད་
རྩིའི་རྒྱུན་བྱུང་སྐུ་གང་སྦྱོར་མཚམས་ནས་བདུད་རྩིའི་རྒྱུན་དཔག་ཏུ་མེད་པ་བྱུང༌། རང་གི་
ཚངས་པའི་བུ་གར་རྒྱ་སྐར་ཁ་བྱེ་བ་ལྟ་བུའི་ནང་དུ་བབས་པས། ལུས་གང་འཁོར་བ་ཐོག་
མེད་ནས་བསགས་པའི་སྒྲིབ་གཉིས་བག་ཆགས་དང་བཅས་པ་དག་སྟེ། ཡི་གེ་བརྒྱ་པ་ཅི་ནུས་སུ་
བཟླས་ཤིང་མཐར། མགོན་པོ་བདག་ནི་མི་ཤེས་རྨོངས་པ་ཡི། །ཞེས་སོགས་བརྗོད། རྡོ་རྗེ་སེམས་
དཔའ་ཡབ་ཡུམ་གྱི་སྐུ་གསུང་ཐུགས་དང་རང་གི་ལུས་ངག་ཡིད་གསུམ་དབྱེར་མེད་དུ་གྱུར།
སླར་ཡང་གཞི་ལུས་རྡོ་རྗེ་སེམས་དཔའ་ཡབ་ཡུམ་དུ་གསལ་བའི་ཐུགས་ཀའི་སྔགས་ཕྲེང་ས་
བོན་དང་བཅས་པ་འོད་ཟེར་འཕྲོས། ཕྱི་སྣོད་གཞལ་ཡས་ལས་གྲུབ་པའི་འཇའ་འོད་ཀྱི་
རྣམ་པ་དང་། ནང་བཅུད་སེམས་ཅན་ཐམས་ཅད་རང་འདྲའི་རྡོ་རྗེ་སེམས་དཔར་གསལ་
བཞིན་པའི་ངང་ནས། བདེ་སྟོང་གི་བཟླས་པའི་ངག་གི་བཟླས་པ་རྟགས་དང་མ་ལྡན་གྱི་བར་དུ་བསྙེན་པར་བྱ་ཞིང་། དོན་གྱི་རྡོ་
རྗེ་སེམས་དཔའ་ལ་མཉམ་པར་འཇོག་པར་བྱའོ། །
རྒྱུད་ལ་ཡེ་ཤེས་གཅིག་ཏུ་འཕོ་བར་བྱེད་པ་བླ་མའི་རྣལ་འབྱོར་གྱི་ཁྲིད་ནི། རང་ཉིད་རྡོར་སེམས་སུ་
གསལ་བའི་སྤྱི་གཙུག་ཏུ་འཇའ་འོད་འཁྱིལ་བའི་གུར་ཁང་གི་དབུས་སུ། རིན་པོ་ཆེའི་སེང་
ཁྲི་མིག་མང་རིས་ཡངས་ཤིང་རྒྱ་ཆེའི་སྟེང་། སྣ་ཚོགས་པད་མ་དང་ཉི་ཟླའི་དབུས་སུ། ངོ་བོ་
རྩ་བའི་བླ་མ་དང་དབྱེར་མ་མཆིས་པའི་སློབ་དཔོན་རིན་པོ་ཆེ་པད་མ་འབྱུང་གནས་སྐུ་
མདོག་དཀར་ལ་དམར་བའི་མདངས་ཆགས་པ་ཕྱག་གཡས་རྡོ་རྗེ་རྩེ་ལྔ་པ་གདེངས་ཐབས་
ཀྱི་ཚུལ་དང་། གཡོན་པ་བུམ་ཐོད་བདུད་རྩིས་གང་བ་བསྣམས་པས་ཡུམ་གྱི་རྐེད་ལ་འཁྱུད་པ།
ཞབས་རྒྱལ་པོ་རོལ་པའི་འདུག་སྟངས་ཀྱི་བཞུགས་ཤིང་། སྐུ་ལ་ཕོད་ཆེན་མཐིང་ཀ་དང་
ཆོས་གོས་དམར་སྨུག་ལ་གསེར་གྱི་ཧ་རིས་གསོལ་བ། པད་ཞྭ་འདབ་ལྔ་དམར་སེར་ལ་
རྒྱན་སྤྲོད་ལྔས་མཛེས་པར་གསོལ་ཞིང་། རིན་པོ་ཆེའི་སྙན་རྒྱན། མགུལ་ཆུ། ཞབས་གདུབ།
?},

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
ཕྱག་གདུབ་ལ་སོགས་པ་རྒྱན་དུ་མས་སྤྲས་པ། དེའི་ཕང་དུ་ཡུམ་ལྷ་ལྕམ་མནྡྷ་ར་བ་སྐུ་
མདོག་དམར་མོའི་རྣམ་པ་ཅན། འོད་དང་བཀྲག་མདངས་གཟི་བརྗིད་ཀུན་ནས་འཕྲོ་བ།
གཡས་ཀྱི་གྲི་གུག་དང་གཡོན་ཚེ་ཐོད་བསྣམས་པའི་ཡབ་ཀྱི་མགུལ་ནས་འཁྲིལ་བ།